মামলার নথি সূত্রে জানা গেছে, ২০১৫ সালের ১০ ফেব্রুয়ারি যাত্রাবাড়ীর গোলাপবাগ মোড় এলাকায় ২০ দলের নেতাকর্মীরা রড, লাঠি, পেট্রোলবোমাসহ অবস্থান নেয়। পরে বলাকা পরিবহনের একটি বাসে অগ্নিসংযোগ করে এবং অন্যান্য যানবাহনেও অগ্নিসংযোগের চেষ্টা করে। ওই ঘটনায় যাত্রাবাড়ী থানা পুলিশ বাদী হয়ে বিস্ফোরক আইনে একটি মামলা করেন। পরে ঘটনার তদন্ত করে গত বছরের ২৪ অক্টোবর ৩৪ জনের বিরুদ্ধে আদালতে অভিযোগপত্র দাখিল করেন।